En vaskemaskin
En **vaskemaskin**, er en hvitevare utformet for å vaske skittent tøy. Den vanligste typen vaskemaskin (for husholdninger) bruker vann, vaskemiddel og eventuelt tøymykner til dette. Den første vaskemaskinen man kjenner til, ble bygget i 1851, men de ble ikke serieprodusert før på 1920-tallet. Vaskemaskiner til husholdningsbruk ble vanlige i norske hjem etter den annen verdenskrig.

**Industrielle vaskemaskiner** brukes i industrien og er gjerne større og mer komplisert. De brukes både til å vaske tøy og til helt andre typer artikler.

Hygiene
-------

For å oppnå et tilstrekkelig hygienenivå (termisk desinfeksjon) når man vasker tekstiler som benyttes på kjøkken, har Mattilsynet gitt føring om å benytte et program med en temperatur på minimum 65 °C.  I praksis betyr det ofte 95 °C da mange vaskemaskiner ikke har temperaturinnstillinger mellom 60 og 95 °C.

Montering
---------

I motsetning til oppvaskmaskiner har de fleste klesvaskemaskiner ikke vannlås. De fleste forsikringsselskaper krever derfor at klesvaskemaskiner monteres på våtrom for å unngå vannskade i rommet dersom det skulle oppstå en feil med klesvaskemaskinen.

Installasjon og flomforebygging
-------------------------------

Fleksible gummislanger brukes ofte til å koble bygningens vannforsyning til en vaskemaskin. Disse slangene utsettes ofte for konstant eksponering for fullt vanntrykk og kan slites over tid, slik at det oppstår buler eller svake punkter som til slutt fører til lekkasjer eller katastrofale brudd og oversvømmelse. Fordi slangene ofte er skjult, kan de være vanskelige å inspisere og lette å glemme helt til det oppstår et problem. Hvis en slange sprekker uten at noen oppdager problemet, kan store vannmengder strømme ut på kort tid, noe som kan føre til omfattende oversvømmelser innendørs eller til og med strukturelle skader. Det har blitt anslått at en sprukket forsyningsslange kan levere to tonn vann i timen.

Selv om lekkasjer fra trykkvannstilførselen kan forårsake størst skade på kortest tid, kan også tapping av vann forårsake problemer hvis det ikke håndteres riktig. Vaskemaskinens avløpsslanger må være godt festet slik at de ikke kan forskyves ved et uhell.Denne delen drenerer vannet fra vaskemaskinen, og hvis den ikke fungerer, kan den lekke eller tette seg.

Andre automatiske ventilstyringsmekanismer registrerer elektronisk når vaskemaskinen bruker strøm ved oppstart og åpner deretter vanntilførselsventilene. Vanligvis er vaskemaskinens strømkontakt koblet til en spesiell detektorkontakt eller kabel for å overvåke strømforbruket.

Brannfare
---------

Både vaskemaskiner og oppvaskmaskiner inneholder mye brennbart materiale, og det anbefales ikke å kjøre dem uten at man er hjemme og våken. Det kan oppstå eksplosive branner som kan forårsake husbrann, selv om vaskemaskinen står på et rom hvor gulv, vegger og tak er dekket med betong eller gips. Det er ventet at bruk av vaskemaskiner på nattestid og arbeidstid kan øke sammen med innføring av effekttariff og økte muligheter hjemmeautomasjon.

Referanser
----------

1. ↑  Mattilsynet. «Ikke nok å være god kokk». Besøkt 02.01.2020.
2. ↑  «Are Washing Machine Hoses Universal?». washask.com. Besøkt 2. oktober 2023.
3. ↑  «Replacing Pressure Washer Hose – What You Need To Know». directpowerdeals.com. Besøkt 2. oktober 2023.
4. ↑  «Bulging Hose? You Need a TimeOut! – Automatic Shut Off Valve». homefixated.com. Besøkt 2. oktober 2023.
5. ↑  «Troubleshooting Guide: Why Is Your GE Washer Not Spinning? Discover Solutions to Restore Functionality». sacramentoappliancerepairs.com. Besøkt 2. oktober 2023.
6. ↑  «How Does a Washing Machine Work?». ohsospotless.com. Besøkt 2. oktober 2023.
7. ↑  «Best Washing Machine Shut off Valve in 2023: How to Choose». houseownersguide.com. Besøkt 2. oktober 2023.
8. ↑  «Brannstatistikk 2016 Tall fra rapporteringsløsningen (BRIS) fra brann- og redningsvesenet til DSB» (PDF).
9. ↑  «Håkon kom hjem til vaskemaskin i full fyr». *www.vg.no*. Besøkt 5. desember 2021.
10. ↑  «Unngå brann i elektriske apparater | Sikkerhverdag». *www.sikkerhverdag.no*. Besøkt 5. desember 2021.

Se også
-------

* Vrimaskin
* Tørketrommel
* Klesbrettemaskin
* Oppvaskmaskin
* Tørkeskap

Eksterne lenker
---------------

* (en) Washing machines – kategori av bilder, video eller lyd på Commons Rediger på Wikidata

* (en) Washing machine – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |